Velkommen til Kolding Bicycle Club
KBC er en cykelklub hvor du møder ligesindede - så kom og vær med. Vi er både for cykelryttere med lyst til at dyrke cykelsport på motionsplan og for ryttere til cykelsport på konkurrenceplan. Vi er omkring 300 medlemmer og dækker alle aldre fra 10 år og op til over 80 år inden for grupperne:
Børn & Unge, Motion, Elite, Kvinder og Veteraner
Klubben arrangerer træningsture hele året med start fra klubbens lokaler på Bøgelund i Kolding. Du kan se træningstiderne i vores kalender. Træningsturene køres selvfølgelig omkring Kolding, i det afvekslende landskab, som hører til blandt Danmarks smukkeste natur.
Efter træningsturene kan du frit bruge vores badefaciliteter og vores klublokaler til en hyggelig snak med dine cykelvenner.
Gode råd og vedligeholdelse af udstyr
Vi afholder introduktionsaftener med fokus på indstilling og vedligehold af cyklen.
I vinterhalvåret afholder vi også arrangementer for klubbens medlemmer, hvor vi inviterer professionelle aktører inden for cykelsporten til at dele deres erfaringer og oplevelser på landevejene rundt omkring i Europa.
Kontingentet er 300,- kr om året.
Giver fri adgang til klubbens faciliteter og ture.
Du er velkommen til at køre med et par gange før indmeldelse.
Vi samles og starter træning på parkeringspladsen bag ved Bøgelund gården. Indkørsel via Ketchercenteret.
Indmeldelse i KBC